रूस के राष्ट्रपति व्लादिमीर पुतिन का कहना है कि सीरिया के ईरान सहित अन्य पड़ोसियों को वहां जारी संघर्ष की समाप्ति के लिए सहयोग करना चाहिए। सीरिया में बीते एक साल से संघर्ष की स्थिति बनी हुई है। समाचार एजेंसी आरआईए नोवोस्ती के मुताबिक पुतिन ने जॉर्डन में संवाददाताओं से कहा कि मेरा विश्वास है कि यदि सीरिया के ज्यादा से ज्यादा पड़ोसी समाधान निकालने की प्रक्रिया में शामिल हों तो बेहतर होगा।